wickkiey/tamil-wikipedia-chunked huggingface dataset:
# சபாக் பெர்ணம் மக்களவைத் தொகுதி

## சபாக் பெர்ணம் மக்களவைத் தொகுதி

| சபாக் பெர்ணம் மக்களவை உறுப்பினர்கள் (1959 - 2023) |  |  |  |
| --- | --- | --- | --- |
| **கூட்டரசு சட்ட மேலவை** |  |  |  |
| 1-ஆவது மலாயா மக்களவை | P077 | 1959–1963 | சையது அசிம்
(*Syed Hashim*) |
| **மலேசிய நாடாளுமன்றம்** |  |  |  |
| 1-ஆவது மலேசிய மக்களவை | P077 | 1963–1964 | சையது அசிம்
(*Syed Hashim*) |
| 2-ஆவது மக்களவை | 1964–1969 | முஸ்தபா அப்துல் ஜாபர்
(*Mustapha Abdul Jabar*) |  |
| 1969–1971 | colspan=2 align= நாடாளுமன்றம் முடக்கப்பட்டது |  |  |
| 3-ஆவது மக்களவை | P077 | 1971–1974 | முஸ்தபா அப்துல் ஜாபர்
(*Mustapha Abdul Jabar*) |
| 1973–1974 |  |  |  |
| 4-ஆவது மக்களவை | P073 | 1974–1978 |  |
| 5-ஆவது மக்களவை | 1978–1982 | சமாலுதீன் சுகைமி
(*Jamaluddin Suhaimi*) |  |
| 6-ஆவது மக்களவை | 1982–1986 |  |  |
| 7-ஆவது மக்களவை | P082 | 1986–1990 | உசைன் தாயிப்
(*Hussein Taib*) |
| 8-ஆவது மக்களவை | 1990–1995 | மகபுத் அசிம்
(*Mahbud Hashim*) |  |
| 9-ஆவது மக்களவை | P086 | 1995–1999 |  |
| 10-ஆவது மக்களவை | 1999–2004 | சைனல் டகலான்
(*Zainal Dahlan*) |  |
| 11-ஆவது மக்களவை | P092 | 2004–2008 | மாட் யாசிர் இக்சான்
(*Mat Yasir Ikhsan*) |
| 12-ஆவது மக்களவை | 2008–2012 | அப்துல் ரகுமான் பக்ரி
(*Abdul Rahman Bakri*) |  |
| 2012–2013 | *காலி* |  |  |
| 13-ஆவது மக்களவை | 2013–2018 | முகமட் பசியா முகமட் பக்கே
(*Mohd Fasiah Mohd Fakeh*) |  |
| 14-ஆவது மக்களவை | 2018 |  |  |
| 2018–2019 | **சுயேச்சை** |  |  |
| 2019–2020 |  |  |  |
| 2020–2022 |  |  |  |
| 15-ஆவது மக்களவை | 2022–தற்போது வரையில் | கலாம் சலாம்
(*Kalam Salan*) | } |
# சபாக் பெர்ணம் மக்களவைத் தொகுதி

## சபாக் பெர்ணம் மக்களவைத் தொகுதி

### சபாக் பெர்ணம் சட்டமன்ற தொகுதிகள்

| 1955–59* | 1959–1974 | 1974–1986 | 1986–1995 | 1995–2004 | 2004–2018 | 2018–தற்போது |
| --- | --- | --- | --- | --- | --- | --- |
| சபாக் பெர்ணம் | சபாக் |  |  |  |  |  |
| சுங்கை ஆயர் தாவார் |  |  |  |  |  |  |
| சுங்கை ஆயர் தாவார் |  |  |  |  |  |  |
| சுங்கை பெசார் |  |  |  |  |  |  |
| சுங்கை ஆயர் தாவார் |  |  |  |  |  |  |
| சுங்கை பெசார் | } |  |  |  |  |  |
# சபாக் பெர்ணம் மக்களவைத் தொகுதி

## சபாக் பெர்ணம் சட்டமன்ற உறுப்பினர்கள் (2022)

| N1 | சுங்கை ஆயர் தாவார் | ரிசாம் இசுமாயில் |  |
| --- | --- | --- | --- |
| N2 | சபாக் | சாலேகான் முக்கி | } |
# சபாக் பெர்ணம் மக்களவைத் தொகுதி

## சபாக் பெர்ணம் தேர்தல் முடிவுகள்

**மலேசியப் பொதுத் தேர்தல் 2022 (சபாக் பெர்ணம் தொகுதி)**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள்
(*Registered Electors*) | **51,609** | - |
| வாக்களித்தவர்கள்
(*Turnout*) | **41,485** | **79.40%** |
| செல்லுபடி வாக்குகள்
(*Total Valid Votes*) | ** 40,977** | **100.00%** |
| கிடைக்காத அஞ்சல் வாக்குகள்
(*Unreturned Ballots*) | **62** | - |
| செல்லாத வாக்குகள்
(*Rejected Ballots*) | **446** | - |
| பெரும்பான்மை
(*Majority*) | **5,056** | **12.34%** |
| வெற்றி பெற்ற கட்சி | **பெரிக்காத்தான்** |  |
| } |  |  |
# சபாக் பெர்ணம் மக்களவைத் தொகுதி

## சபாக் பெர்ணம் வேட்பாளர் விவரங்கள்

**மலேசியப் பொதுத் தேர்தல் 2022 (சபாக் பெர்ணம் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **கலாம் சலான்**
(*Kalam Salan*) | **பெரிக்காத்தான்** | **17,973** | **43.86%** | **43.86** |  |
| அப்துல் ரகீம் பக்ரி
(*Abdul Rahman Bakri*) | **பாரிசான்** | **12,917** | **31.52%** | **7.05** |  |
| சம்சுல் மாரிப் இசுமாயில்
(*Shamsul Ma'arif Ismail*) | **பாக்காத்தான்** | **9,627** | **23.49%** | **-10.06** |  |
| எயிசுலான் யூசோப்
(*Eizlan Yusof*) | **உள்நாட்டு போராளிகள் கட்சி** | *460*' | **1.12%** | **+1.12** | } |
# புனித சூசையப்பர் மகளிர் கல்லூரி, ஆலப்புழா

**புனித சூசையப்பர் மகளிர் கல்லூரி,ஆலப்புழா** அல்லது **புனித வளனார் மகளிர் கல்லூரி,ஆலப்புழா (*St. Joseph's College, Alappuzha*)** என்பது, இந்தியாவின் கேரளா மாநிலத்தின், ஆலப்புழாவில் உள்ள ஒரு கத்தோலிக்க மகளிர் கல்லூரி ஆகும், கேரளா பல்கலைக்கழகத்துடன் இணைக்கப்பட்டுள்ள இக்கல்லூரியானது தேசிய நெடுஞ்சாலை 47, கான்வென்ட் சதுக்கத்தில் அமைந்துள்ளது.  
1954 ஆம் ஆண்டு ஜூலை 1 ஆம் தேதி 142 மாணவர்கள் மற்றும் 14 ஆசிரியர்களுடன் தொடங்கப்பட்ட இக்கல்லூரியே, ஆலப்புழா மாவட்டத்தில் துவங்கப்பட்ட முதல் கல்லூரியாகும்.  
இக்கல்லூரியில் கணிதம், இயற்பியல், வேதியியல், தாவரவியல், விலங்கியல், வீட்டு அறிவியல், ஆங்கில இலக்கியம், ஆங்கிலத் தொடர்பாடல் , வணிகம் மற்றும் வரலாறு ஆகியவற்றில் இளங்கலைப் பட்டங்களையும், ஆங்கில மொழி மற்றும் இலக்கியம், இயற்பியல் மற்றும் ஊட்டச்சத்து மற்றும் உணவுமுறை ஆகியவற்றில் முதுகலைப் பட்டங்களையும் பயிற்றுவித்து வருகிறது.
# புனித சூசையப்பர் மகளிர் கல்லூரி, ஆலப்புழா

## வரலாறு

கனோசியர்கள் எனப்படும் இத்தாலியின் வெரோனாவில் உள்ள கனோசியாவின் புனித மக்தலீனாவால் நிறுவப்பட்ட ஒரு உலகளாவிய கிறித்தவ தொண்டு அமைப்பாகும், இந்த கானோசிய சகோதரிகளின் சர்வதேச சபையான *கனோசியன் தன்னார்வ மகள்கள் என்பதன்* மூலம் 1954 ஆம் ஆண்டில் நிறுவப்பட்ட இக்கல்லுரியே, இந்தியாவில் இத்தொண்டு நிறுவனத்தின் மூலம் நிர்வகிக்கப்படும் ஒரே கல்லூரியாகும்.  
திருவிதாங்கூரின் மன்னரான சித்திர திருநாள் பலராம வர்மா 1953 ஆம் ஆண்டு ஏப்ரல் 18 ஆம் தேதி இக்கல்லூரிக்கு சட்டகக் கல்லை நிறுயுள்ளார். முதலில் பள்ளியாக அதிகாரப்பூர்வமாக ஜூலை, 1954 ஆம் ஆண்டில் ஆரம்பிக்கப்பட்டது. எம்.பெர்னாண்ட ரிவா என்பவர் இதன் முதல் முதல்வராவார்.  
எம். பெர்னாண்டா ரிவாவின் அதிகாரத்தின் கீழ் இடைநிலைப் பள்ளியாகத் தொடங்கப்பட்ட இக்கல்லூரி, 2004-05 காலத்தில் 50 ஆண்டுகள் என்பதைக்கடந்து, மாணவர்களின் முன்னேற்றத்திற்காக பாடுபடும் குறிப்பிடத்தக்க கல்லூரியாக உருவாகியுள்ளது.
# புனித சூசையப்பர் மகளிர் கல்லூரி, ஆலப்புழா

## படிப்புகள்

### இளங்கலைப் படிப்புகள்

#### அறிவியல்

- கணிதம்
- இயற்பியல்
- தாவரவியல்
- விலங்கியல்
- வேதியியல்
- வீட்டு அறிவியல்
# புனித சூசையப்பர் மகளிர் கல்லூரி, ஆலப்புழா

## படிப்புகள்

### இளங்கலைப் படிப்புகள்

#### கலை

- வரலாறு
- ஆங்கில மொழி மற்றும் இலக்கியம்
- ஆங்கிலம் மற்றும் ஆங்கிலத் தொடர்பாடல்
# புனித சூசையப்பர் மகளிர் கல்லூரி, ஆலப்புழா

## படிப்புகள்

### இளங்கலைப் படிப்புகள்

#### வணிகம்

- நிதி & வரி
# புனித சூசையப்பர் மகளிர் கல்லூரி, ஆலப்புழா

## படிப்புகள்

### முதுகலைப் படிப்புகள்

- ஆங்கில மொழி மற்றும் இலக்கியம்
- இயற்பியல்
- ஊட்டச்சத்து மற்றும் உணவுமுறை
# புனித சூசையப்பர் மகளிர் கல்லூரி, ஆலப்புழா

## அங்கீகாரம்

இக்கல்லூரிக்கு 2018 ஆம் ஆண்டு தேசிய மதிப்பீடு மற்றும் தரச்சான்று அவையின் மூன்றாவது சுழற்சியில் நான்கு அளவுகளில் 2.87 CGPA மதிப்பெண்ணுடன் **பி+ தரம்** வழங்கப்பட்டுள்ளது.
# புனித சூசையப்பர் மகளிர் கல்லூரி, ஆலப்புழா

## குறிப்பிடத்தக்க முன்னாள் மாணவர்கள்

- தேவி சந்தனா, நடனக் கலைஞர் மற்றும் சினிமா கலைஞர்
- ஜலஜா, மலையாள நடிகை
- சரண்யா மோகன், நடிகை
- மினி ஆண்டனி, ஐஏஎஸ் அதிகாரி.
- எம்.மார்கிரெட் பீற்றர் கனோசிய சபையின் முன்னாள் தாய் ஜெனரல்
- டெஸ்ஸி தாமஸ், வானூர்தி விஞ்ஞானி, 'இந்தியாவின் ஏவுகணைப் பெண்'
# டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

**டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்** (*Dr. APJ Abdul Kalam Women's Institute of Technology*) முன்னர் **மகளிர் தொழில்நுட்ப நிறுவனம்** (*Women's Institute of Technology*) என்பது இந்தியாவின் பீகாரில் உள்ள ஒரு பொறியியல் கல்லூரி ஆகும். இந்நிறுவனம் 2005-இல் நிறுவப்பட்டது. இது அகில இந்தியத் தொழில்நுட்பக் கழகம், புது தில்லி மற்றும் பீகார் அரசாங்கத்தால் அங்கீகரிக்கப்பட்ட தர்பங்கா லலித் நாராயண் மிதிலா பல்கலைக்கழக இணைவு பெற்றுள்ளது. இது தர்பங்கா நகரில் 25 ஏக்கர் நிலப்பரப்பில் பரவியுள்ளது.
# டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

## வரலாறு

இந்தக் கல்லூரி 2005ஆம் ஆண்டு அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் அவர்களால் திறந்து வைக்கப்பட்டது. இது முதன்மையான லலித் நாராயணன் மிதலா பல்கலைக்கழக வளாகத்தில் அமைந்துள்ளது. இது 10 ஏக்கர் பரப்பளவில் தனி வளாகத்தில் முதலில் செயல்பட்டது. பின்னர் 25 ஏக்கராக விரிவாக்கப்பட்டது. லலித் நாராயண் மிதிலா பல்கலைக்கழகத்தின் வளாகம் 232 ஏக்கர் பரப்பளவில் தர்பங்காவின் ராஜ் குடும்பத்தால் நிலம் கையகப்படுத்தல் மூலம் கிடைத்தது. தர்பங்காவின் கடைசி மகாராஜா சர் காமேஸ்வர சிங்கின் நினைவாக இந்த வளாகத்திற்கு காமேசுவர் நகர் என்று பெயரிடப்பட்டது.
# டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

## கல்வி

### வசதிகள்

தகவல் மற்றும் தொழில்நுட்பத் துறை, கணினி அறிவியல் மற்றும் கணினி பயன்பாடு முது நிலை பாடம் பயிற்றுவிக்கும் துறைகளும் கல்லூரியில் உள்ளது.  
கல்லூரியில் இயற்பியல், வேதியியல் மற்றும் கணிதம் ஆகியவற்றிற்கு ஏழு ஆய்வகங்கள் உள்ளன. இதில் இரண்டு கணினி ஆய்வகங்கள், ஒரு எண்ணிம மின்னணு ஆய்வகம், அடிப்படை மின்னணுவியல் மற்றும் அடிப்படை மின் ஆய்வகமும் செயல்படுகிறது.
# டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

## கல்வி

### பட்டங்கள்

கல்லூரி தகவல் மற்றும் தொழில்நுட்பத்தில் தொழில்நுட்ப இளையர் பட்டப்படிப்பை வழங்குகிறது.
# டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

## மாணவர்ச் சேர்க்கை

இந்நிறுவனத்தின் மாணவியர் சேர்க்கை 10 + 2 என்ற பாடத்திட்டத்தில் பயின்ற அனைத்து மாணவியருக்கும் வழங்கப்படுகிறது. இவர்கள் இயற்பியல், வேதியியல், கணிதம் மற்றும் ஆங்கிலம் அல்லது இயற்பியல், வேதியியல், கணிதம், உயிரியல் மற்றும் ஆங்கிலம் ஆகியவற்றுடன் அங்கீகரிக்கப்பட்ட பல்கலைக்கழகம் / வாரியம் / ஏற்றுக்கொண்ட 10 + 2 அல்லது அதற்குச் சமமான தேர்வில் தேர்ச்சி பெற்றிருக்க வேண்டும். இவர்கள் இத்தேர்வுகளில் குறைந்தபட்சம் 50% மொத்த மதிப்பெண்கள் பெற்றிருக்கவேண்டும்.
# கீரா பதக்

**கீரா இராம்நாராயண் பதக்** (*Heera Ramnarayan Pathak*) ஒரு குசராத்தி கவிஞர் மற்றும் இலக்கிய விமர்சகர் ஆவார். இவர் குசராத்தி எழுத்தாளரான ராம்நாராயண் வி. பதக்கின் துணைவி ஆவார்.
# கீரா பதக்

## வாழ்க்கை

பதக் 1916ஆம் ஆண்டு ஏப்ரல் 12ஆம் தேதி மும்பையில் பிறந்தார். 1936ஆம் ஆண்டு திருமதி நதிபாய் தாமோதர் தாக்கூர் பல்கலைக்கழகத்தில் குசராத்தியை முதன்மைப் பாடமாகக் கொண்டு இளங்கலைப் பட்டம் பயின்றார். இவர் 1938-இல் முனைவர் பட்டம் பெற்றார். இவரது முனைவர் பட்ட ஆய்வு *ஆப்னு விவேகன் சாகித்யா* (நமது இலக்கிய விமர்சனத்தின் வரலாறு) என்பதாகும். இது 1939-இல் புத்தகமாக வெளியிடப்பட்டது. 1938 முதல் 1972 வரை திருமதி நதிபாய் தாமோதர் தாக்கூர் பல்கலைக்கழகத்தில் குசராத்தி மொழிப் பேராசிரியராக இருந்தார். இவர் 1970 &#x2013; 1971 வரை குசராத்தி அத்யபக் சங்கத்தின் தலைவராகவும் இருந்தார். மேலும் சில ஆண்டுகள் குசராத்தி சாகித்ய சாகித்திய துணைத் தலைவராகவும் இருந்தார்.  
இவர் 21 ஆகத்து 1955-இல் குசராத்தி எழுத்தாளர் ராம்நாராயண் வி. பதக்கின் இரண்டாவது மனைவியாகத் திருமணம் செய்து கொண்டார். ராம்நாராயண் இவரைக் குழந்தை இல்லாத காரணத்தினால் திருமணம் செய்து கொண்டார். பதக் புற்றுநோயால் 1995 செப்டம்பர் 15 அன்று மும்பையில் இறந்தார்.
# கீரா பதக்

## பணி

பதக் தனது முதல் விமர்சனப் படைப்பான *ஆப்னு விவேகன் சாகித்யா*, எனும் தனது முனைவர் பட்ட ஆய்வை 1939-இல் வெளியிட்டார். இந்த படைப்பில், இவர் இரண்டு கோணங்களில் விமர்சகரை ஆராய்கிறார். முதலில், ஒரு குறிப்பிட்ட விமர்சகரின் விமர்சனப் படைப்புகளில் பொதிந்துள்ள கண்ணோட்டத்தை இவர் விரிவுபடுத்துகிறார். பின்னர் இந்த குறிப்பிட்ட கண்ணோட்டம் குசராத்தி இலக்கிய விமர்சனத்தின் வளர்ச்சிக்கு எவ்வாறு பங்களித்தது என்பதைப் பகுப்பாய்வு செய்கிறார். *காவ்யாபவன்* (கவிதையின் விமர்சனப் பாராட்டு, 1961) மற்றும் *வித்ராதி* (1974) ஆகியவை இவரது விமர்சன ரீதியாக பாராட்டப்பட்ட மற்ற இரண்டு படைப்புகள். 1978-இல் வெளியிடப்பட்ட இவரது *பரலோக் பத்ரா* (மற்றொரு உலகத்திற்கு எழுதப்பட்ட கடிதங்கள்), இவரது இறந்த கணவர் ராம்நாராயண் பதக்கிற்கு எழுதப்பட்ட வசனங்களில் எழுதப்பட்ட பன்னிரண்டு கடிதங்களின் தொகுப்பாகும். *வான்வேலியின்* குசராத்தி எழுதப்பட்ட இந்தக் கடிதங்கள் இயற்கையில் நேர்த்தியானவை. 1979-இல் வெளியிடப்பட்ட மற்றொரு படைப்பு, *கவாக்ஷா தீப்*; இது சமசுகிருத கவிதை பற்றிய கட்டுரைகளின் தொகுப்பாகும்.
# கீரா பதக்

## அங்கீகாரம்

பதக் 1968 &#x2013; 1972-இன் நர்மத் சுவர்ண சந்திரக் மற்றும் 1970 &#x2013; 1971ஆம் ஆண்டின் உமா-ஸ்நேஹ்ரஷ்மி பரிசை *பர்லோக் பத்ராவுக்காகப்* பெற்றார். இவருக்கு 1974-இல் ரஞ்சித்ரம் சுவர்ண சந்திரக் மற்றும் 1995-இல் சாகித்திய கௌரவ விருதும் வழங்கப்பட்டது.  
-
# சிறு மலர் கல்லூரி, குருவாயூர்

**சிறு மலர் கல்லூரி, குருவாயூர்** என்பது இந்தியாவின் குருவாயூரில் உள்ள ஒரு பெண்கள் கத்தோலிக்க கல்லூரியாகும். கோழிக்கோடு பல்கலைக்கழகத்துடன் இணைக்கப்பட்டுள்ள இக்கல்லூரியின் நிர்வாகம் பிரான்சிஸ்கன் திருச்சபையின் திருச்சூர் அசிசி மாகாணத்தின் கீழ் நடைபெறுகிறது.  
2017 ஆம் ஆண்டில், தேசிய நிறுவன தரவரிசை கட்டமைப்பின் (NIRF) தரவரிசையில் இக்கல்லூரி இந்தியாவில் 49 வது இடத்தைப் பிடித்துள்ளது குறிப்பிடத்தக்கது.
# சிறு மலர் கல்லூரி, குருவாயூர்

## வரலாறு

1955 ஆம் ஆண்டு ஜூலை 1 ஆம் தேதி முதல் இக்கல்லூரி இயங்கிவருகிறது.திருச்சூர் ரோமன் கத்தோலிக்க பேராயரின் மத அதிகாரத்தின் கீழ் உள்ள பிரான்சிஸ்கன் கிளாரிஸ்ட் சபையால் நிறுவப்பட்ட இந்த கல்லூரி முதன்முதலில் சென்னைப் பல்கலைக்கழகத்தோடு இணைக்கப்பட்டிருந்தது. பின்னர் 1957 ஆம் ஆண்டில் கேரளப் பல்கலைக்கழகத்துடன் இணைக்கப்பட்டது,  
1968 ஆம் ஆண்டில் கோழிக்கோடு பல்கலைக்கழகத்தின் இணைக்கப்பட்ட இந்தக் கல்லூரி 1957 ஆம் ஆண்டு மார்ச் மாதம் முதல் இரண்டாம் நிலைக் கல்லூரியாகச் செயல்படத் தொடங்கியது. கணிதத்தில் இளங்கலை அறிவியல் மற்றும் பொருளாதாரத்தில் இளங்கலை பட்டம் ஆகியவற்றை அதன் கல்விப்பிரிவுகளில் சேர்த்த பிறகு, இக்கல்லூரி முதல் தர கல்லூரியாக தரம் உயர்த்தப்பட்டுள்ளது.  
தற்போது இக்கல்லூரி மலப்புரம், பாலகாடு மற்றும் திருச்சூர் ஆகிய மூன்று மாவட்டங்களிலும் உள்ள கல்வி நிருவனங்களில் முதன்மை கல்வி மையமாக தன்னை நிலைநிறுத்திக் கொண்டுள்ளதோடு, சுமார் 2000 மாணவர்கள் கொண்ட கல்லூரியாக, 2 தொழிற்கல்வி படிப்புகள் மற்றும் 9 முதுகலை திட்டங்கள் மற்றும் ஒரு சமூக கல்லூரி உட்பட 17 இளங்கலைப் பாடங்களை பயிற்றுவிக்கிறது.
# உஷா உபாத்யா

**உஷா கன்ஷ்யாம் உபாத்யாய்** (*Usha Upadhyay*)(பிறப்பு 7 சூன் 1956) இந்தியாவின் குசராத்தைச் சேர்ந்த ஒரு குசராத்தி எழுத்தாளர்.
# உஷா உபாத்யா

## வாழ்க்கை

உஷா 7 சூன் 1956 அன்று பாவ்நகரில் பிறந்தார். இவர் குசராத்தியில் முதுகலைப் பட்டத்தினை முடித்த பின்னர் முனைவர் பட்டம் பெற்றார். இவர் அகமதாபாத்தில் உள்ள குஜராத்தி வித்யாபிடத்தில், குஜராத்தி துறையின் தலைவராக பணியாற்றுகிறார். இவர் குசராத்தி எழுத்தாளர் சங்கத்தின் துணைத் தலைவராகவும் உள்ளார். *மாத்ருபாஷானு மஹிமகயான்* (2010), *ஊர்மிகவி நனாலால்* (ஆராய்ச்சி, 2012), *கபீர்னா அமர்சுத்ரோ* . *வடலி சரோவர்* (1999) மற்றும் *கவிவர் ராஜேந்திர ஷா அவுர் உனகி கவிதா* (2003, இந்தி ) ஆகியவை இவரது மொழிபெயர்ப்பு நூல்களாகும். *குஜராத்தி சாஹித்யனோ கியான் சம்வாத் - நிம்பந்தோ* (2006, 2012), *ஷுன்யதாமா புரேலா தரியானோ தர்காட்* (2007) மற்றும் *ராதாகிருஷ்ண வினா பிஜு போல் மா* (2007) ஆகியவை இவரது இதர படைப்புகளாகும்.  
உஷாவின் கவிதைகள் ஒடியா, பெங்காலி, கன்னடம், இந்தி, சமசுகிருதம் மற்றும் ஆங்கிலம் ஆகிய மொழிகளில் மொழிபெயர்க்கப்பட்டுள்ளன.
# உஷா உபாத்யா

## விருதுகள்

குசராத்தி சாகித்திய கழகத்தின் பதுபாய் உமர்வாடியா பரிசும், பாகினி நிவேதிதா பரிசும், லக்னோவின் உத்தரப் பிரதேச இந்தி சன்ஸ்தானால் சவுஹர்த் சம்மான் விருதும் உஷாவிற்கு வழங்கப்பட்டுள்ளன.
# விமலா கல்லூரி

**விமலா கல்லூரி,** என்பது இந்தியாவின் கேரள மாநிலம் திருச்சூரில் உள்ள ஒரு மகளிர் கல்லூரி ஆகும். 1967 ஆம் ஆண்டு திருச்சூர் புனித மரியன்னை கல்லூரியை இரண்டாகப் பிரித்து நிறுவப்பட்ட இக்கல்லூரியானது, சீரோ மலபார் கத்தோலிக்க திருச்சபையில் உள்ள கர்மேல் அன்னை சபையின் திருச்சூர் நிர்மலா மாகாணத்தின் நிர்வாகத்தின் கீழ் நிர்வகிக்கப்படுகிறது.  
இக்கல்லூரி திருச்சூர் சீரோ-மலபார் கத்தோலிக்க உயர்மறைமாவட்டத்தின் மத அதிகார வரம்பிற்கு உட்பட்டதும் தேவாலய அமைப்புகளுடன் தொடர்புடைய அல்லது நடத்தப்படும் முன்னணி கல்வி நிறுவனங்களில் ஒன்றுமாகும். கேரளாவில் பிரத்தியேகமாக இளங்கலை பட்டதாரி மற்றும் முதுகலை பட்டங்களை வழங்கிய ஒரே பெண்கள் கல்லூரியான இந்த விமலா கல்லூரி கோழிக்கோடு பல்கலைக்கழகத்தோடு இணைக்கப்பட்டுள்ளது. 2015 ஆம் ஆண்டில் பல்கலைக்கழக மானியக் குழு (இந்தியா)<nowiki/>வினால் தன்னாட்சி அந்தஸ்து பெற்றுள்ள இக்கல்லூரிக்கு 2009, 2014 மற்றும் 2023 ஆகிய ஆண்டுகளில் தேசிய மதிப்பீடு மற்றும் தரச்சான்று அவையால் நான்கு சுழற்சியிலும் 'ஏ' தரத்தில் மதிப்பிடப்பட்டுள்ளது. 3.45 சி.ஜி.பி.ஏ மதிப்பெண்களுடன் இத்தரநிலையை அடைந்துள்ளது.
# விமலா கல்லூரி

## துறைகள்

### அறிவியல் பிரிவு

- தாவரவியல்
- வேதியியல்
- கணிணி அறிவியல்
- வீட்டு அறிவியல்
- கணிதம்
- இயற்பியல்
- உளவியல்
- விலங்கியல்
# விமலா கல்லூரி

## துறைகள்

### கலைப்பிரிவு

- புள்ளிவிபரப்படிப்பு
- ஆங்கிலம்
- இந்தி
- மலையாளம்
- சமூகப்பணி
- சமூகவியல்
- வரலாறு
- உடற்கல்வி
- அரசியல் அறிவியல்
- சமஸ்கிருதம்
# விமலா கல்லூரி

## துறைகள்

### வணிகப்பிரிவு

- வர்த்தகம்
- பொருளாதாரம்
# விமலா கல்லூரி

## துறைகள்

### இதரப்பிரிவு

- உணவு பதப்படுத்துதல்
- கணிணி வலை தொழில்நுட்பம்
# விமலா கல்லூரி

## புகைப்படத்தொகுப்பு

விமலா கல்லூரியின் பிரதான கட்டிடத்தின் பனோரமா புகைப்படம்.]]
# விமலா கல்லூரி

## குறிப்பிடத்தக்க முன்னாள் மாணவர்கள்

- பாபி அலோசியஸ், ஒலிம்பியன்
- பிரியா பிரகாஷ் வாரியர் : நடிகை
- காயத்ரி அசோகன் : பாடகி
- அஞ்சு பாபி ஜார்ஜ் : தேசிய தடகள வீராங்கனை
- காயத்ரி சுரேஷ், நடிகை
# விமலா கல்லூரி

## மேலும் பார்க்கவும்

- புனித ஜோசப் கல்லூரி, இரிஞ்சாலக்குடா
- கிறிஸ்ட் கல்லூரி, இரிஞ்சாலக்குடா
- செயின்ட் தாமஸ் கல்லூரி, திருச்சூர்
- காலிகட் பல்கலைக்கழகம்
# லால் பகதூர் சாஸ்திரி மகளிர் தொழில்நுட்பக் கல்வி நிறுவனம்

**லால் பகதூர் சாஸ்திரி மகளிர் தொழில்நுட்பக் கல்வி நிறுவனம்** ( **LBSITW** ) என்பது, தென்மேற்கு இந்தியாவின் கேரள மாநிலத்தில் மலபார் கடற்கரையின் திருவனந்தபுரத்தில் உள்ள பெண்களுக்கான பிரத்தியேக முதல் பொறியியல் கல்லூரி ஆகும். கேரளாவின் திருவனந்தபுரத்தில் உள்ள லால் பகதூர் சாஸ்திரி அறிவியல் மற்றும் தொழில்நுட்ப மையத்தால் நிர்வகிக்கப்படும் இரண்டாவது பொறியியல் கல்லூரியான இது கேரள மாநிலத்தில் பெண்களுக்கான ஒரே அரசு பொறியியல் கல்லூரியாகும். **லால் பகதூர் சாஸ்திரி பொறியியல் கல்லூரி,காசர்கோடு** இம்மையத்தால் நிர்வகிக்கப்படும் இன்னொரு கல்லூரியாகும். கேரளாவின் முதலமைச்சரை ஆட்சிக் குழுவின் தலைவராகவும், அம்மாநில கல்வி அமைச்சரை துணைத் தலைவராகவும் கொண்ட கல்வி மேலாண்மைக் குழுவால் இக்கல்லூரி நிர்வகிக்கப்படுகிறது.  
அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்வி நிறுவனம் 30 அக்டோபர் 2001 அன்று தொடங்கப்பட்டது. ஏபிஜே அப்துல் கலாம் தொழில்நுட்ப பல்கலைக்கழகத்துடன் இணைக்கப்பட்டுள்ள இது கேரள அரசின் ஒரு நிறுவனமாகும்.  
**லால் பகதூர் சாஸ்திரி பொறியியல் கல்லூரி,காசர்கோடு** கல்லூரியின் முதல் பகுதியில் மாணவரான பேராசிரியர் எம் அப்துல் ரஹிமான் தற்போது இந்த தொழிநுட்ப கல்வி நிறுவனத்தின் முதல்வராக பணியாற்றிவருகிறார். மேலும் இந்நிறுவனத்தின் தாய் நிறுவனமான அறிவியல் மற்றும் தொழில்நுட்பத்திற்கான லால் பகதூர் சாஸ்திரி மையத்தின் இயக்குனராகவும் பொறுப்பேற்றி பணிபுரிந்துவருகிறார்.
# லால் பகதூர் சாஸ்திரி மகளிர் தொழில்நுட்பக் கல்வி நிறுவனம்

## அமைவிடம்

திருவனந்தபுரம் நகரின் மையப்பகுதியில் உள்ள பூஜாபுராவில் இக்கல்லூரி அமைந்துள்ளது.
# இமொயினு இரட்பா

**இமொயினு இரட்பா** அல்லது **வாக்ச்சிங் தரணித்தோய்னி பண்பா** என்பது மெய்தெய் மக்களால் கொண்டாடப்படும் ஒரு மத திருவிழா ஆகும். இது செல்வம் மற்றும் செழுமையின் தெய்வமான இமொயினு அஹோங்பிக்கு அர்ப்பணிக்கப்பட்ட விளக்குகளின் திருவிழாவாகும். மெய்தெய் நாட்காட்டிப்படி இது வாக்ச்சிங் மாதத்தின் பன்னிரண்டாவது சந்திர நாளில் கொண்டாடப்படுகிறது. வடகிழக்கு இந்தியாவில் மணிப்பூர், அஸ்ஸாம் மற்றும் திரிபுரா மாநிலங்களில் இந்த திருவிழா கொண்டாடப்படுகிறது. மேலும் அண்டை நாடுகளில், மியான்மர் நாட்டில் சிலரால் அனுசரிக்கப்படுகிறது. திருவிழாவில் தெய்வத்திற்கான தியாகங்கள் மற்றும் பிரார்த்தனைகள் அடங்கும், அதைத் தொடர்ந்து பல்வேறு கலாச்சார நிகழ்வுகள் நடைபெறும்.
# இமொயினு இரட்பா

## சொற்பிறப்பியல்

மெய்தி மொழியில் *இரட்பா* என்றால் "தியாகம்" மற்றும் *இமொயினு இரட்பா* என்றால் "இமொயினு தெய்வத்திற்கு தியாகம்" என்று பொருள். இந்த திருவிழா "வாக்ச்சிங் தரணித்தோய்னி பண்பா" என்றும் அழைக்கப்படுகிறது. இதன் பொருள் " வாக்ச்சிங்க்கின் பன்னிரண்டாம் நாள்" (*தரணித்தோய்னி* என்றால் "பன்னிரண்டாம் நாள்" மற்றும் *பண்பா* என்றால் "இருப்பது"). இது பண்டிகை கொண்டாடப்படும் நாளைக் குறிக்கிறது.
# இமொயினு இரட்பா

## நிகழ்வு

மெய்தெய் நாட்காட்டிப்படி, திருவிழா வாக்ச்சிங் மாதத்தின் பன்னிரண்டாவது சந்திர நாளில் கொண்டாடப்படுகிறது.
# இமொயினு இரட்பா

## அனுசரிப்பு

இந்த திருவிழா பாரம்பரிய மதமான சனமகியை பின்பற்றும் மெய்தெய் மக்கள் கொண்டாடும் விளக்குகளின் திருவிழா ஆகும். இந்து மதம் போன்ற பிற மதங்களைப் பின்பற்றும் மெய்தெய் மக்களாலும் இந்த விழா கொண்டாடப்படுகிறது. அண்டை நாடான மியான்மர் இல் குடியேறிய மக்களில் சிலரால் இது அனுசரிக்கப்படுகிறது. இது மணிப்பூரில் ஒரு பொது விடுமுறை நாள். பாரம்பரிய தற்காப்புக் கலை நிகழ்ச்சி *தாங்-டா*, வாள் (*தாங்*) மற்றும் ஈட்டி (*டா*) ஆகியவற்றைப் பயன்படுத்தி நிகழ்த்தப்படுகிறது.
# பாரம்பரிய ஆப்பிரிக்க மருத்துவம்

**பாரம்பரிய ஆபிரிக்க மருத்துவம்** (*Traditional African medicine*) என்பது பாரம்பரிய மருத்துவத் துறைகளின் நடைமுறைகளில் ஒன்றாகும். இது பூர்வீக மூலிகைகள், ஆப்பிரிக்க ஆன்மீகத்தை உள்ளடக்கியதாகும். பொதுவாக, இதன் கீழ் செயற்படும் தெய்வீக சாமியார்கள், மருத்துவச்சிகள், மூலிகை மருத்துவர்கள், பாரம்பரிய ஆப்பிரிக்க மருத்துவத்தின் பயிற்சியாளர்கள், புற்றுநோய், மனநல கோளாறுகள், உயர் இரத்த அழுத்தம், காலரா, பெரும்பாலான பாலியல் நோய்கள், கால்-கை வலிப்பு, ஆஸ்துமா, அரிக்கும் தோலழற்சி, காய்ச்சல், பதட்டம், மனச்சோர்வு, தீங்கற்ற தன்மை உள்ளிட்ட, பல்வேறு வகையான நிலைமைகளை குணப்படுத்த முடியும் என்று கூறுகின்றனர். தீதிலி முன்னிற்குஞ்சுரப்பி மிகைப்பெருக்கம், சிறுநீர் பாதை நோய்த்தொற்றுகள், கீல்வாதம், காயங்கள், தீக்காயங்கள், எபோலா ஆகியனவற்றையும் குணப்படுத்துதலில் ஈடுபடுகின்றனர்.
# பாரம்பரிய ஆப்பிரிக்க மருத்துவம்

## நடைமுறை

நோயறிதல், ஆன்மீக வழிமுறைகள் மூலம் தெரிந்து கொண்டு, ஒரு சிகிச்சை பரிந்துரைக்கின்றனர். பொதுவாக அப்பரிந்துரை, மூலிகை வைத்தியம் கொண்டது. இது குணப்படுத்தும் திறன்களை மட்டுமல்லாமல், குறியீட்டு, ஆன்மீக முக்கியத்துவத்தையும் கொண்டுள்ளது. பாரம்பரிய ஆபிரிக்க மருத்துவம், நோய் தற்செயலான நிகழ்வுகளால் உருவானது அல்ல,.ஆனால் ஆன்மீகம், சமூக ஏற்றத்தாழ்வு மூலம், நவீன அறிவியல் மருத்துவத்திலிருந்து பெரிதும் வேறுபடுகிறது. இது தொழில்நுட்ப, பகுப்பாய்வு அடிப்படையிலானது. 21 ஆம் நூற்றாண்டில், நவீன மருந்துகள், மருத்துவ நடைமுறைகள் ஒப்பீட்டளவில் அதிக விலையுடையதாகவும், நகரங்களில் மட்டும் அணுகக் கூடியதாகவும் உள்ளன. எனவே, அதிக எண்ணிக்கையிலான ஆப்பிரிக்க மக்களுக்கு, பாரம்பரியமல்லா மருத்துவ முறைகள் அணுக முடியாததாகவே உள்ளது.
# பாரம்பரிய ஆப்பிரிக்க மருத்துவம்

## சிகிச்சைகள்

பாரம்பரிய பயிற்சியாளர்கள் நிலையான மருத்துவ சிகிச்சைகள் முதல் போலி அறிவியல், "மாயாஜாலம்" வரை பல்வேறு வகையான சிகிச்சைகளைப் பயன்படுத்துகின்றனர். சிகிச்சையில் உண்ணாவிரதம், உணவுக் கட்டுப்பாடு, மூலிகை சிகிச்சைகள், குளியல், உடற்பிடிப்பு, அறுவை சிகிச்சை ஆகியவை அடங்கியுள்ளன.
# பாரம்பரிய ஆப்பிரிக்க மருத்துவம்

## சிகிச்சைகள்

### ஆப்பிரிக்க மருத்துவ தாவரங்கள்

ஆப்பிரிக்காவில் மருத்துவ நோக்கங்களுக்காகப் பயன்படுத்தக்கூடிய பல தாவரங்கள் உள்ளன. ஆப்பிரிக்காவின் வெப்பமண்டலப் பகுதிகளில் 4000 க்கும் மேற்பட்ட தாவரங்கள் இந்த நோக்கத்திற்காகப் பயன்படுத்தப்படுகின்றன. மருத்துவ தாவரங்கள் பல நோய்கள், நோய்களுக்கான சிகிச்சையில் பயன்படுத்தப்படுகின்றன. அவற்றின் பயன்பாடுகள் மற்றும் விளைவுகள் மேற்கத்திய சமூகங்களில் ஆர்வத்தை அதிகரித்து வருகின்றன. வெள்ளை, கருப்பு, சிவப்பு நிறத்தில் இருக்கும் இலைகள், விதைகள் மற்றும் கிளைகள் குறிப்பாக குறியீடாகவோ அல்லது மாயாஜாலமாகவோ காணப்படுகின்றன, மேலும் அவை சிறப்பு பண்புகளைக் கொண்டிருப்பதாக நம்பப்படுகிறது.
# புனித சூசையப்பர் மகளிர் கல்லூரி, இரிஞ்ஞாலகுடா

**புனித சூசையப்பர் மகளிர் கல்லூரி, இரிஞ்ஞாலகுடா** அல்லது **புனித வளனார் மகளிர் கல்லூரி, இரிஞ்ஞாலகுடா (*St. Joseph's College, Irinjalakuda*)** என்பது இந்தியாவின் கேரள மாநிலத்தின் இரிஞ்ஞாலகுடா<nowiki/>வில் 1964 ஆம் ஆண்டில் நிறுவப்பட்ட பெண்கள் கல்லூரிகளில் ஒன்றாகும். ஆரம்பத்தில் கோழிக்கோடு பல்கலைக்கழகத்துடன் இணைக்கப்பட்டிருந்த இக்கல்லூரி, தற்போது தன்னாட்சி கல்லூரியாக, 19 ஏக்கர் வளாகத்தில் பரந்து விரிந்திருக்கும் ஒரு கிறிஸ்தவ சிறுபான்மை நிறுவனமாகும்.  
இந்த கல்வி நிறுவனத்தில் 3000+ மாணவர்கள், 150+ அனுபவம் வாய்ந்த ஆசிரியர்கள், 40+ படிப்புத்திட்டங்கள் மற்றும் 35+ மதிப்பு கூட்டப்பட்ட படிப்புகள் ஆகியவை உள்ளன.
# புனித சூசையப்பர் மகளிர் கல்லூரி, இரிஞ்ஞாலகுடா

## வரலாறு

1914 ஆம் ஆண்டு நிறுவப்பட்ட திருக்குடும்ப சபையின் புனித சூசையப்பர் கல்வி சங்கத்தால் பெண்களின் முழுமையான வளர்ச்சிக்காக மதிப்பு அடிப்படையிலான கல்வியை வழங்குவதற்கான கொள்கையின் அடிப்படையில் தொடங்கப்பட்ட இக்கல்லூரி, இன்னமும் அதே சங்கத்தாலேயே நிர்வகிக்கப்படுகிறது. இந்த சங்கமானது புனித மரியம் திரேசியாவால் ஆரம்பிக்கப்பட்டதாகும், இவர், ஏப்ரல் 9, 2000 அன்று மரணமடைந்துள்ளார்.  
1999 ஆம் ஆண்டில், அறிவியல் கற்றல் மற்றும் ஆராய்ச்சிக்கான முன்னோடி மையமாக விளங்கும் வகையில் இந்த கல்லூரியில் உயிரி தொழில்நுட்பத் துறை நிறுவப்பட்டது, அதனடிப்படையில் இளங்கலை உயிரித் தொழில்நுட்ப படிப்பு தொடங்கப்பட்டுள்ளது,பின்னர், கோழிக்கோடு பல்கலைக்கழகத்துடன் இணைந்து,2004 ஆம் ஆண்டில் முதுகலை உயிரி தொழில்நுட்பப் படிப்பும் பயிற்றுவிக்கப்படுகிறது. இம்மாநிலத்தில், இளங்கலை மற்றும் முதுகலைப் படிப்புகளில் உயிரி தொழில்நுட்பப் படிப்பினை அரசு உதவியோடு வழங்கும் ஒரே கல்வி நிறுவனம் என்ற பெருமையை இக்கல்லுரி பெற்றுள்ளது. அத்தோடு கேரளாவில் மக்கள் தொடர்பு மற்றும் பத்திரிகையில் முதுகலை திட்டத்தை வழங்கிய முதல் பெண்கள் கல்லூரி என்ற பெருமையும் இக்கல்லூரிக்கே உரித்தாகும்.
# புனித சூசையப்பர் மகளிர் கல்லூரி, இரிஞ்ஞாலகுடா

## அங்கீகாரம்

24 ஜனவரி 2023 அன்று, 2016 ஆம் ஆண்டில் பல்கலைக்கழக மானியக் குழுவினால் (UGC) தன்னாட்சி நிறுவனமான அங்கீகரிக்கப்பட்டுள்ள இக்கல்லூரியானது 2023 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) அதன் நான்காவது சுழற்சியில் 4 புள்ளிகளுக்கு 3.66 CGPA மதிப்பெண்களைப் பெற்று **ஏ++ தரத்துடன்** மறுஅங்கீகாரம் பெற்றுள்ளது.
# புனித சூசையப்பர் மகளிர் கல்லூரி, இரிஞ்ஞாலகுடா

## குறிப்பிடத்தக்க முன்னாள் மாணவர்கள்

- நீதிபதி எம்.ஆர்.அனிதா, நீதிபதி, கேரள உயர்நீதிமன்றம்.
- மருத்துவர் கதீஜா மும்தாஜ், மருத்துவ பயிற்சியாளர், ஆசிரியர்.
- இரண்டாவது விஜயன் அமைச்சரவையில் உயர்கல்வி மற்றும் சமூக நீதித்துறை அமைச்சராயிருந்த ஆர்.பிந்து .
- ஆலிஸ் ஜி வைத்யன், இந்தியக் காப்பீட்டுத் துறையில் முதல் பெண் தலைவர் மற்றும் நிர்வாக இயக்குநர்.
- ரேகா மேனன், துணைத் தலைவர் மற்றும் கார்ப்பரேட் கம்யூனிகேஷன்ஸ் தலைவர்.
# புனித சூசையப்பர் மகளிர் கல்லூரி, இரிஞ்ஞாலகுடா

## மேலும் பார்க்கவும்

- கேரளாவில் கல்வி
- கோழிக்கோடு பல்கலைக்கழகம்
- தேசிய மதிப்பீடு மற்றும் அங்கீகார கவுன்சில்
- பல்கலைக்கழக மானியக் குழு (இந்தியா)
# தூய சவேரியார் மகளிர் கல்லூரி, ஆலுவா

**தூய சவேரியார் மகளிர் கல்லூரி, ஆலுவா** என்பது, கேரளாவின் ஆலுவாவில் 1964 ஆம் ஆண்டு நிறுவப்பட்டஒரு மகளிர் பட்டக் கல்லூரியாகும். கலை, வணிகம் மற்றும் அறிவியல் பிரிவுகளில் இளங்கலைப் படிப்புகள் பயிற்றுவிக்கப்படும் இக்கல்லூரி மகாத்மா காந்தி பல்கலைக்கழகத்துடன் இணைக்கப்பட்டுள்ளது.  
பெண்களுக்கு தரமான உயர்கல்வியை வழங்குவதற்காக ஆரம்பிக்கப்பட்ட இக்கல்லூரி, கணிதம், இயற்பியல், வேதியியல், தாவரவியல், விலங்கியல், விலங்கியல்- தொழிற்கல்வி, பொருளாதாரம், மலையாளம், ஆங்கில இலக்கியம், கம்யூனிகேட்டிவ் ஆங்கிலம் மற்றும் வணிகவியல் ஆகிய பிரிவுகளில் இளங்கலைப் பட்டங்களையும் வணிகவியல், இயற்பியல், ஆங்கிலம் மற்றும் நுண்ணுயிரியல் ஆகியப்பிரிவுகளில் முதுகலை பட்டங்களையும் பயிற்றுவிக்கிறது.
# தூய சவேரியார் மகளிர் கல்லூரி, ஆலுவா

## துறைகள்

### அறிவியல் பிரிவு

- இயற்பியல்
- வேதியியல்
- கணிதம்
- தாவரவியல்
- புள்ளிவிவரங்கள்
- விலங்கியல்
- நுண்ணுயிரியல்
- உயிர்வேதியியல்
# தூய சவேரியார் மகளிர் கல்லூரி, ஆலுவா

## துறைகள்

### கலை மற்றும் வணிகப்பிரிவு

- மலையாளம்
- ஆங்கிலம்
- இந்தி
- சமஸ்கிருதம்
- அரசியல் அறிவியல்
- பொருளாதாரம்
- உடற்கல்வி
- வர்த்தகம்
# தூய சவேரியார் மகளிர் கல்லூரி, ஆலுவா

## அங்கீகாரம்

இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் 2022 ஆம் ஆண்டில் தேசிய மதிப்பீடு மற்றும் தரச்சான்று அவையின் ஐந்தாவது சுழற்சியில் **ஏ++ தகுதி** (CGPA 3.68) வழங்கப்பட்டுள்ளது .
# தூய சவேரியார் மகளிர் கல்லூரி, ஆலுவா

## குறிப்பிடத்தக்க முன்னாள் மாணவர்கள்

- அனன்யா (நடிகை), மலையாளத் திரைப்பட நடிகை.
- ஹனி ரோஸ், மலையாளத் திரைப்பட நடிகை.
- MC ஜோசபின், இந்திய அரசியல்வாதி
- ஆர்ஜே.நீனா, வானொலி தொகுப்பாளினி
# சுங்கை பெசார் மக்களவைத் தொகுதி

**சுங்கை பெசார் மக்களவைத் தொகுதி** (மலாய்: *Kawasan Persekutuan Sungai Besar*; ஆங்கிலம்: *Sungai Besar Federal Constituency*; சீனம்: 大河联邦选区) என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டத்தில் அமைந்துள்ள ஒரு மக்களவைத் தொகுதி (**P093**) ஆகும்.  
சபாக் பெர்ணம் மக்களவைத் தொகுதி 2003-ஆம் ஆண்டில் உருவாக்கப்பட்டது. 2004-ஆம் ஆண்டில் முதல் தேர்தல் நடைபெற்றது.  
அத்துடன் அதே 2004-ஆம் ஆண்டில் இருந்து சபாக் பெர்ணம் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.
# சுங்கை பெசார் மக்களவைத் தொகுதி

## சுங்கை பெசார்

சுங்கை பெசார் சிலாங்கூர் மாநிலத்தில், சபாக் பெர்ணம் மாவட்டத்தில் உள்ள ஒரு நகரம். மலேசியத் தலைநகரமான கோலாலம்பூரில் இருந்து 100 கி.மீ. வட மேற்கே உள்ளது.  
இந்த நகரம் செகிஞ்சான்; சபாக் பெர்ணம் ஆகிய நகரங்களுக்கு இடையில் உள்ளது. இதுவே சபாக் பெர்ணம் மாவட்டத்தில் பெரிய நகரமாகவும் அறியப்படுகிறது.
# சுங்கை பெசார் மக்களவைத் தொகுதி

## சுங்கை பெசார்

### சுங்கை பெசார் தொழில்கள்

சுங்கை பெசாரின் பெரும்பான்மையான மக்கள் விவசாயிகள்; சிறு நடுத்தர தொழில்துறையினர்; மற்றும் மீனவர்கள். தென்னை உற்பத்தி, செம்பனை உற்பத்தி மற்றும் மீன்பிடி தொழில்களில் ஈடுபட்டு உள்ளனர். நெல் விவசாயமே முக்கியத் தொழிலாக உள்ளது.  
மீன்பிடி கிராமமாக இருந்த சுங்கை பெசார், அண்மைய காலங்களில் மிகத் துரிதமாக பொருளாதார வளர்ச்சியைப் பெற்று வருகிறது. சிறு நடுத்தர தொழில்கள், கல்வி நிறுவனங்கள் மற்றும் விவசாயம் மற்றும் மீன்வளர்ப்பு நோக்கங்களுக்காக; சிலாங்கூர் மாநில அரசாங்கத்தால் உருவாக்கப்பட்ட 9 பகுதிகளில் சுங்கை பெசார் ஒன்றாகும்.
# சுங்கை பெசார் மக்களவைத் தொகுதி

## சுங்கை பெசார் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), சபாக் பெர்ணம் மக்களவைத் தொகுதி **30** தேர்தல் வட்டாரங்களாக (*Polling Districts*) பிரிக்கப்பட்டு உள்ளது.  
கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.  
| **சுங்கை பாஞ்சாங்**
(Sungai Panjang)
(N03)''' | Parit 16-Belia 2 | 093/03/01 | SK Binjai Jaya |
| --- | --- | --- | --- |
| Parit 13-15 Sungai Panjang | 093/03/02 | SK Tok Khalifah Sungai Besar |  |
| Parit 6-12 Sungai Panjang | 093/03/03 | Desa Permai Parit 8 |  |
| Parit 2-5 Sungai Panjang | 093/03/04 | Parit Empat Sungai Haji Dorani |  |
| Pekan Sungai Besar | 093/03/05 | SK Seri Utama Sungai Besar |  |
| Bagan Sungai Besar | 093/03/06 | Balai Raya Bagan Sungai Besar |  |
| Parit Satu Timur | 093/03/07 | SMK Sungai Besar |  |
| Sungai Limau | 093/03/08 | SK Sungai Limau Sungai Besar |  |
| Sungai Haji Dorani | 093/03/09 | SK Sungai Haji Dorani |  |
| Peket Enam Puluh | 093/03/10 | SK Parit Empat, Sungai Besar |  |
| Simpang Lima | 093/03/11 | SK Simpang Lima Sungai Besar |  |
| Parit 13 Sungai Nipah | 093/03/12 | SK Parit 13 Sungai Nipah |  |
| Sungai Nipah | 093/03/13 | SMA Tun Rahah |  |
| Sungai Nibong | 093/03/14 | SK Sungai Nibong |  |
| Pasir Panjang Tengah | 093/03/15 | Dewan Dato' Muhd. Fauzi |  |
| Pasir Panjang Selatan | 093/03/16 | SK Pasir Panjang |  |
| Taman Berkat | 093/03/17 | Mini Stadium Sungai Besar |  |
| Parit 6-12 Timur | 093/03/18 | SRA Parit 11 Timur |  |
| Kampung Baharu Nelayan | 093/03/19 | SMA Tengku Ampuan Jemaah |  |
| **செகிஞ்சான்**
(Sekinchan)
(N04)''' | Sungai Leman Bendang Utara | 093/04/01 | SK Parit 9 Sungai Leman Sekinchan |
| Sungai Leman Bendang Tengah | 093/04/02 | SK Parit 9 Sungai Leman Sekinchan |  |
| Sungai Leman Bendang Selatan | 093/04/03 | SRA Parit 7 Ban 2 Sungai Leman |  |
| Sungai Leman Kampung Darat | 093/04/04 | SK Sungai Leman |  |
| Sungai Leman Kampung Laut | 093/04/05 | SRA Parit 9 Sungai Leman |  |
| Sekinchan Selatan | 093/04/06 | SJK (C) Yoke Kuan Sekinchan |  |
| Sekinchan Tempatan Selatan | 093/04/07 | SRA Harmoni Taman Ria |  |
| Sekinchan Tempatan Tengah | 093/04/08 | SMJK Yoke Kuan Sekinchan |  |
| Sekinchan Tempatan (Site B) | 093/04/09 | SMJK Yoke Kuan Sekinchan |  |
| Kian Sit | 093/04/10 | SJK (C) Kian Sit |  |
| Sekinchan | 093/04/11 | SK Seri Sekinchan | } |
# சுங்கை பெசார் மக்களவைத் தொகுதி

## சுங்கை பெசார் மக்களவைத் தொகுதி

| சுங்கை பெசார் மக்களவை உறுப்பினர்கள் (2003 - 2023) |  |  |  |
| --- | --- | --- | --- |
| 11-ஆவது | P093 | 2004–2008 | நோரியா கசுனோன்
(Noriah Kasnon) |
| 12-ஆவது | 2008–2013 |  |  |
| 13-ஆவது | 2013–2016 |  |  |
| 2016–2018 | புடிமான் முகமது சோடி
(Budiman Mohd Zohdi) |  |  |
| 14-ஆவது | 2018–2020 | முசுலிமின் யகாயா
(Muslimin Yahaya) |  |
| 2020–2022 |  |  |  |
| 15-ஆவது | 2022–தற்போது | } |  |
# சுங்கை பெசார் மக்களவைத் தொகுதி

## சுங்கை பெசார் மக்களவைத் தொகுதி

### சுங்கை பெசார் சட்டமன்ற தொகுதிகள்

| சுங்கை பெசார் | செகிஞ்சான் |
| --- | --- |
| சுங்கை பாஞ்சாங் | } |
# சுங்கை பெசார் மக்களவைத் தொகுதி

## சுங்கை பெசார் சட்டமன்ற உறுப்பினர்கள் (2022)

| N4 | செகிஞ்சான் | எங் சூயி லிம் | } |
| --- | --- | --- | --- |
# சுங்கை பெசார் மக்களவைத் தொகுதி

## சுங்கை பெசார் தேர்தல் முடிவுகள்

| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள்
(*Registered Electors*) | **64,382** | - |
| வாக்களித்தவர்கள்
(*Turnout*) | **51,594** | **79.32%** |
| செல்லுபடி வாக்குகள்
(*Total Valid Votes*) | **51,070** | **100.00%** |
| கிடைக்காத அஞ்சல் வாக்குகள்
(*Unreturned Ballots*) | **83** | - |
| செல்லாத வாக்குகள்
(*Rejected Ballots*) | **441** | - |
| பெரும்பான்மை
(*Majority*) | **2,721** | **5.33%** |
| வெற்றி பெற்ற கட்சி | **பெரிக்காத்தான்** |  |
| } |  |  |
# சுங்கை பெசார் மக்களவைத் தொகுதி

## சுங்கை பெசார் வேட்பாளர் விவரங்கள்

**மலேசியப் பொதுத் தேர்தல் 2022 (சபாக் பெர்ணம் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **முசுலிமின் யகாயா**
(*Muslimin Yahaya*) | **பெரிக்காத்தான்** | **19,791** | **38.75%** | **+38.75** |  |
| சைபுல்யாசான் மாட் யூசோப்
(*Saipolyazan Mat Yusop*) | **பாக்காத்தான்** | **17,070** | **33.42%** | **-8.69** |  |
| ஜமால் யூனோஸ்
(*Jamal Yunos*) | **பாரிசான்** | **13,984** | **27.38%** | **-12.99** |  |
| அசுமாவர் சமாட்
(*Asmawar Samad*) | **உள்நாட்டு போராளிகள் கட்சி** | **225** | **0.44%** | **+0.44** | } |
# சப்லா (இந்தியா)

**இளம் பருவப் பெண்களுக்கான ராசீவ் காந்தி திட்டம்** (*Rajiv Gandhi Scheme for Empowerment of Adolescent Girls*) சப்லா என்பது பெண்கள் மற்றும் குழந்தைகள் மேம்பாட்டு அமைச்சகத்தின் கீழ் 2011 ஆம் ஆண்டு ஏப்ரல் மாதம் 01 ஆம் தேதியன்று தொடங்கப்பட்ட இந்திய அரசின் மத்திய நிதியுதவி திட்டமாகும்.
# சப்லா (இந்தியா)

## குறிக்கோள்

**திட்டத்தின் நோக்கங்கள்:**  
- விடலைப் பருவ பெண்களின் சுய வளர்ச்சி மற்றும் அதிகாரமளித்தலை செயல்படுத்துதல்
- விடலைப் பருவ பெண்களின் ஊட்டச்சத்து மற்றும் சுகாதார நிலையை மேம்படுத்தவும்
- உடல்நலம், சுகாதாரம், ஊட்டச்சத்து, இளம்பருவ இனப்பெருக்கம் மற்றும் பாலியல் ஆரோக்கியம் (ARSH) மற்றும் குடும்பம் மற்றும் குழந்தை பராமரிப்பு பற்றிய விழிப்புணர்வை ஊக்குவிக்கவும்
- வீட்டு அடிப்படையிலான திறன்கள், வாழ்க்கைத் திறன்களை மேம்படுத்துதல் மற்றும் தொழில் திறன்களுக்காக தேசிய திறன் மேம்பாட்டுத் திட்டத்துடன் (National Skill Development Program) ஒருங்கிணைக்கவும்
- பள்ளியை விட்டு வெளியேறும் இளம்பெண்கள் முறையான/முறைசாரா கல்வியில் நுழைவதற்கும்.
- பொது சுகாதார மையம், சமூக சுகாதார மையங்கள், தபால் அலுவலகம், வங்கி, காவல் நிலையம் போன்ற தற்போதுள்ள பொது சேவைகள் பற்றிய தகவல்/வழிகாட்டல் வழங்குவது ஆகும்.
# சப்லா (இந்தியா)

## உள்ளடக்கம்

கீழ்க்கண்டவாறு ஒருங்கிணைக்கப்பட்ட சேவைகள் இளம்பெண்களுக்கு வழங்கப்பட உள்ளது:  
- ஊட்டச்சத்து வழங்குதல்
- இரும்பு மற்றும் போலிக் அமிலம் கூடுதல் ஆக வழங்குதல்
- சுகாதார பரிசோதனை மற்றும் பரிந்துரை சேவைகள் வழங்குதல்
- ஊட்டச்சத்து மற்றும் சுகாதார கல்வி வழங்குதல்
- குடும்ப நலன், இளம்பருவ இனப்பெருக்கம் மற்றும் பாலியல் ஆரோக்கியம்
- குழந்தை பராமரிப்பு நடைமுறைகள் மற்றும் வீட்டு மேலாண்மை பற்றிய ஆலோசனை/வழிகாட்டுதல்
- வாழ்க்கை திறன் கல்வி மற்றும் பொது சேவைகளை அணுகுதல்
- நிகர மாநில உள்நாட்டு தயாரிப்பின் கீழ் 16 வயது மற்றும் அதற்கு மேற்பட்ட பெண்களுக்கான தொழிற்பயிற்சி வழங்குதல்
# சப்லா (இந்தியா)

## தகுதி வரம்பு

இந்தத் திட்டம் நாட்டிலுள்ள அனைத்து மாநிலங்கள் மற்றும் யூனியன் பிரதேசங்களில் தேர்ந்தெடுக்கப்பட்ட 200 மாவட்டங்களில் உள்ள அனைத்து ஒருங்கிணைந்த குழந்தைகள் மேம்பாட்டு சேவை திட்டங்களின் கீழ் 11 வ்யது முதல் 18 வயதுடைய இளம்பெண்களை (பள்ளிப் பெண்கள் மட்டுமே உள்ளடக்கியது) உள்ளடக்கும். இலக்கு குழு 11 வ்யது முதல் 15 வயது வரை மற்றும் 15வ்யது முதல் 18 வயது வரை என பிரிக்கப்படும்.
# சப்லா (இந்தியா)

## கிசோரி நலத்திட்டங்கள்

### கிசோரி கார்டு

இந்தத் திட்டத்தின் படி ஒவ்வொரு பருவப் பெண்ணுக்கும் ஒரு ‘கிசோரி கார்டு’ வழங்கப்படும்.அந்த கார்டில் அப்பெண்ணின் எடை, உயரம், உடல் நிறை குறியீட்டெண், இரும்பு மற்றும் ஃபோலிக் அமிலம் கூடுதல், பரிந்துரைகள் மற்றும் இத்திட்டத்தின் கீழ் பெறப்பட்ட சேவைகள் பற்றிய விவரங்கள் எழுதப்படும். மேலும் பெண்ணின் வாழ்க்கையில் முக்கியமான மைல்கற்களான பள்ளியில் சேருதல், பள்ளியை விட்டு வெளியேறுதல், திருமணம் போன்ற தகவல்களும் இருக்கும்.
# சப்லா (இந்தியா)

## கிசோரி நலத்திட்டங்கள்

### கிசோரி திவாசு

‘கிசோரி திவாசு’ என மூன்று மாதத்திற்கு ஒருமுறை சிறப்பு ஆரோக்கிய தினமாக கொண்டாடப்படும். அத்தினத்தில் பொது சுகாதார சோதனை அனைத்து மகளிர்களுக்கும் செய்யப்படும்.
# சப்லா (இந்தியா)

## கிசோரி நலத்திட்டங்கள்

### கிசோரி சமூகு குழு

'கிசோரி சமூகு' குழு என 15 வயது முதல் 25 வயது வரை உள்ள பெண்களுக்கு அங்கன்வாடி மைய அளவில் உருவாக்கப்படும். அவர்களில் ஒரு பெண் தலைவியாக தேர்ந்தெடுக்கப்படுவார். இளம்பெண்களுக்கு பயிற்சி பெட்டி வழங்கப்படும். திட்டத்திற்கான செலவினம் சென்ட் சமமாக பகிர்ந்து கொள்ளப்படும்.
# பெர்க்கிலியம்(II) ஆக்சைடு

**பெர்க்கிலியம்(II) ஆக்சைடு** (*Berkelium(II) oxide*) என்பது BkO என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியமும் ஆக்சிசனும் சேர்ந்து இச்சேர்மம் உருவாகிறது. பெர்க்கிலியம் மோனாக்சைடு என்ற பெயராலும் இது அழைக்கப்படுகிறது.
# பெர்க்கிலியம்(II) ஆக்சைடு

## பண்புகள்

இச்சேர்மம் உடையக்கூடிய சாம்பல் நிற திண்மப் பொருளாகக் காணப்படுகிறது.
# சந்திரகாந்தா (கடவுள்)

**சந்திரகாந்தா** (*Chandraghanta*) இந்து மதத்தில், துர்கையின் மூன்றாவது வடிவமாக கருதப்படுகிறார். இவரது பெயருக்கு, "மணி போன்ற அரை நிலவைக் கொண்டவர்; இவருடைய மூன்றாவது கண் எப்போதும் திறந்திருக்கும் எனவும், இவர், எப்போதும் அரக்கர்களுக்கு எதிரான போருக்கு தயாராக இருப்பவர் " என்று காரணங்கள் சொல்லப்படுகிறது. இவர், சண்டிகா அல்லது ராண்சண்டி என்றும் அழைக்கப்படுகிறார். இவரது வழிபாடு நவராத்திரியின் மூன்றாம் நாளில் ( நவ துர்காவின் ஒன்பது தெய்வீக இரவுகள்) நடைபெறுகிறது. இவர் தனது அருள், துணிச்சல் மற்றும் தைரியத்தால் மக்களுக்கு வெகுமதி அளிப்பார் என்று நம்பப்படுகிறது. இவருடைய கிருபையால் பக்தர்களின் அனைத்து பாவங்களும், துன்பங்களும், உடல், மன உபத்திரவங்களும், பேய் தடைகளும் ஒழிக்கப்படுகின்றன என்று கருதப்படுகிறது.
# சந்திரகாந்தா (கடவுள்)

## புராணம்

புராணத்தில், முன்பு ஒரு சமயம், சிவன் இனி, எந்தப் பெண்ணையும் திருமணம் செய்து கொள்ள மாட்டேன் என்று பார்வதியிடம் வாக்கு கொடுத்தார். ஆனால், அதை மீறியதால், பார்வதி சிவனை விட்டு விலகியிருந்தார். சிவன், தன் மனைவி இல்லாமல் தான் அடைந்த துன்பங்களைக் கண்டு மனம் வருந்தி, பார்வதியை மீண்டும் திருமணம் செய்துகொள்ள ஒப்புக்கொள்கிறார். இதனால், பார்வதியின் வாழ்க்கையில் மகிழ்ச்சியான தருணம் வருகிறது. தன் திருமணத்திற்காக, சிவன் கடவுளர்கள், பேய்கள், தேவதைகள், முனிவர்கள், அகோரிகள் மற்றும் சிவ கணங்கள்ஆகிய அனைவருடனும் மன்னர் இமவானின் அரண்மனைக்கு வந்தார். சிவனின் பயங்கர வடிவத்தைக் கண்டதும், மன்னர் இமவானின் மனைவியும், பார்வதியின் தாயுமான மேனாவதி தேவி அச்சத்தினால் மயக்கமடைந்தார். பார்வதி சிவனுக்கு முன்னால் தோன்றி அவரது பயமுறுத்தும் வடிவத்தைப் பார்க்கிறார். அதனால் இவருடைய பெற்றோரையும் மற்ற குடும்ப உறுப்பினர்களையும் காப்பாற்ற வேண்டி, தன்னை சந்திரகாந்தா தேவியாக மாற்றிக் கொள்கிறார்.
# சந்திரகாந்தா (கடவுள்)

## புராணம்

### திருமணம்

சந்திரகாந்தா சிவனை மீண்டும் ஒரு அழகான வடிவத்தில் தோன்றும்படி வேண்டினார். தேவியின் வேண்டுகோளைக் கேட்டு, சிவன் எண்ணற்ற நகைகளால் அலங்கரிக்கப்பட்ட இளவரசனாகத் தோன்றுகிறார். பார்வதி தனது தாய், தந்தை மற்றும் நண்பர்களை உயிர்ப்பித்தார், பின்னர் சிவபெருமானும் பார்வதியும் திருமணம் செய்துகொண்டு ஒருவருக்கொருவர் வாக்குறுதிகள் அளித்தனர்.
# சந்திரகாந்தா (கடவுள்)

## புராணம்

### உருவ அமைப்பு

சந்திரகாந்தா பத்து கைகளை உடையவராக காட்சியளிக்கிறார். அவற்றில், திரிசூலம், கதை, (தண்டாயுதம்), வில் - அம்பு, வாள் , தாமரை மலர் , மணி மற்றும் கமண்டலம் எனப்படும் நீர் நிரம்பிய சிறு குடத்தை, அவரது கைகளில் ஏந்திக் கொண்டிருக்கிறார். எஞ்சியுள்ள ஒரு கையை ஆசீர்வதிக்கும் தோரணை அல்லது அபயமுத்ராவில் வைத்திருக்கிறார். இவர், ஒரு புலி அல்லது சிங்கத்தின் மீது சவாரி செய்பவராக இருக்கிறார். இது, துணிச்சலையும் தைரியத்தையும் குறிக்கிறது, மேலும், இவரது நெற்றியில் பிறை நிலவை அணிந்துகொண்டு, நெற்றியின் நடுவில் மூன்றாவது கண் வைத்திருக்கிறார். இவருடைய நிறம் பொன்னிறமாக உள்ளது. சிவபெருமான், சந்திரகாந்தாவின் வடிவத்தை அழகு, கவர்ச்சி மற்றும் கருணைக்கு ஒரு சிறந்த எடுத்துக்காட்டாக இருப்பதை காண்கிறார்.
# சந்திரகாந்தா (கடவுள்)

## புராணம்

### வேறு பெயர்கள்

சந்திரகாந்தா ஒரு புலி அல்லது சிங்கத்தை தனது வாகனமாக ஏற்றுக்கொண்டு சவாரி செய்பவராக குறிப்பிடப்படுகிறார். இது துணிச்சலைக் குறிக்கிறது. மேலும், இவரின் இந்த நிலை, ஒரு பயங்கரமான அம்சமாகவும், இவரின் கோபத்தைக் காட்டும் நிலையாகவும் உள்ளது. துர்காவின் இந்த வடிவம் முந்தைய வடிவங்களிலிருந்து முற்றிலும் வேறுபட்டதல்ல என்று கருதப்படுகிறது. இவர், தூண்டப்படும்போது, மூர்க்கமானவராக மாறுவதை சுட்டிக்காட்டுகிறது. இவரது மூர்க்கமான வடிவம் சண்டி அல்லது சாமுண்டி தேவி என்று கூறப்படுகிறது. மற்ற நேரங்களில், இவர், அமைதியின் உருவகமாக சித்தரிக்கப்படுகிறார்.
# சந்திரகாந்தா (கடவுள்)

## புராணம்

### கௌசிகி அவதாரம்

சும்பன் மற்றும் நிசும்பன் அரக்கர்களின் படையினரை வெல்லும் பொருட்டு துர்கா கௌசிகியாக அவதரித்தார். கௌசிகியின் அழகு அரக்கர்களின் அழிவுக்கு ஈர்ப்பதாக இருந்தது. கௌசிகியை தனது சகோதரர் நிசும்பனுக்கு திருமணம் செய்து கொள்ள விரும்பிய சும்பன், இவரை அழைத்து வர தும்ரலோகன் என்ற அரக்கனை அனுப்பினான். இவர், எதிர்த்தபோது, தும்ரலோகன் இவரைத் தாக்கினான். கோபமடைந்த, மாதா பார்வதி வெறும் 'ஹும்கர்' மூலம் தும்ரலோகனை அழித்தார் எனப் புராணத்தில் குறிப்பிடப்பட்டுள்ளது.
# பாகர் தத்

**பகார் தத்** (*Bahar Dutt*)(பிறப்பு 20 சூன் 1975) ஓர் இந்தியத் தொலைக்காட்சிப் பத்திரிகையாளரும் சிஎன்என் - ஐபிஎன் நிறுவனத்தின் சுற்றுச்சூழல் ஆசிரியரும், கட்டுரையாளருமாவார்.
# பாகர் தத்

## இளமை

பாகர் தத், எஸ்பி தத், பிரபா தத்தின் மகள் ஆவார். பிரபா தத் இந்தியாவின் முதல் பெண் பத்திரிகையாளர்களில் ஒருவர் ஆவார். இவர் பகாரின் வாழ்க்கைப் பாதையில் செல்வாக்கு செலுத்தினார். பகார் தத், பிரபல பத்திரிகையாளர் பர்கா தத்தின் சகோதரி ஆவார்.  
இந்தியாவில் சுற்றுச்சூழல் பிரச்சனைகள் குறித்து அறிக்கைக்காகப் பசுமை ஆசுகார் விருது பெற்ற ஒரே இந்தியச் சுற்றுச்சூழல் பத்திரிகையாளர் ஆவார்.  
தத் பயிற்சியின் மூலம் வனவிலங்கு பாதுகாப்பு தொடர்பான அனுபவங்களைப் பெற்றார்.
# பாகர் தத்

## தொழில்

பத்திரிகையாளராகப் பணிக்குத் திரும்புவதற்கு முன்பு, தத் பாதுகாப்பு தொடர்பான திட்டங்களில் பணியாற்றினார். இவர் வட இந்தியாவில் அரியானா, இராசத்தான் முழுவதும் பகோலியாக்கள் எனப்படும் பாம்பு மந்திரிப்பவர்களுடன் ஏழு ஆண்டுகள் கழித்தார். 1972-ஆம் ஆண்டின் இந்தியாவின் வனவிலங்கு பாதுகாப்புச் சட்டம் வனவிலங்குகளைப் பொது உடைமையாக்கியது. இதன் மூலம் பாம்புகளைப் பிடிப்பது, பயிற்சி அளிப்பது போன்ற பாம்பு மந்திரவாதிகளின் நடைமுறையைச் சட்டவிரோதமாக்கியது. பாம்புகளைப் பற்றிய இவர்களின் அறிவையும் இசைத் திறன்களையும் பொது நிகழ்ச்சிகளிலும் பாம்புகளைப் பயன்படுத்தாமல் கல்வியிலும் இணைக்க தத் இவர்களுடன் பணியாற்றினார்.  
2005-இல் ராஜ்தீப் சர்தேசாய் என்பவரால் சுற்றுச்சூழல் பத்திரிகையாளராகப் பணியமர்த்தப்பட்டார். சி.என். என்.-ஐ.பி.என். தொலைக்காட்சி நிறுவனத்தின் சுற்றுச்சூழல் பிரிவின் ஆசிரியராக இரகசிய விசாரணைகளைச் செய்து, செய்தி அறிக்கைகள் வெளியிட்டார். இவரது அறிக்கை கொள்கையில் தாக்கத்தை ஏற்படுத்தியது. ஈரநிலங்கள், காடுகளில் நடைபெற்று வந்த பல சட்டவிரோத திட்டங்களை நிறுத்த வழிவகுத்தது.
# பாகர் தத்

## குறிப்பிடத்தக்க படைப்புகள்

2006-இல், பாகர் *லாஸ்ட் டான்சு ஆப் தி சாருசு* இயக்கினார். இது உலகின் மூன்றில் ஒரு பங்கு சாரசு கொக்கின் வாழ்விடமாக இருக்கும் கிழக்கு இந்தியாவில் உள்ள ஈரநிலங்களின் வடிகால் பற்றிய விருது பெற்ற புலனாய்வு செய்தி. வடிகால் திட்டம் ஒரு வானூர்தி நிலையத்திற்காக முன்மொழியப்பட்ட திட்டமாக இருந்தது.  
பாகர் தனது அண்மைய புத்தகமான *பசுமைப் போர்களை* (கிரீன் வார்சு) வெளியிட்டார். நவீனமயமாக்கும் பொருளாதாரத்திற்கும் கிரகத்தைக் காப்பாற்றுவதற்கும் இடையிலான பதற்றத்தை எவ்வாறு தீர்க்க முடியும் என்பதைப் பாதுகாவலராக தத்தின் அனுபவத்தை இப்புத்தகம் வரைகிறது.
# பாகர் தத்

## விருதுகள்

- 2006 ராம்நாத் கோயங்கா விருது, *லாஸ்ட் டான்சு ஆப் தி சாருசு*
- 2009 சரணாலயம்-ஆர்.பி.எசு. வனவிலங்கு விருதுகள். சுற்றுச்சூழல் பத்திரிகையின் தரத்தினை உயர்த்தியதற்காக *விங்சு விருது*.
- 2009 சமசுகிருத விருது
# அட்ரோபா பேடிகா

**அட்ரோபா பேடிகா** (*Atropa baetica, Andalusian belladonna*) என்பது ஐரோப்பிய காட்டு மலர்களில் தனித்துவமான, அரிய வகை பூக்கும் தாவரம் ஆகும். இந்த கண்கவர் பல்லாண்டுத் தாவரம் குட்டையாக வளரும் இயல்புடையது. புனல்வடிவ பூக்கள் மஞ்சளாகவும், பச்சையாகவும் இருக்கும். பளபளப்பான மலர்கள், பின்பு கருநிற பழங்களாகவும் மாறுகின்றன. இப்பேரினத்திலேயே அதிக அளவு விடம் (tropane alkaloids) உள்ள தாவரமாகவும், சில இடங்களில் இதனை அளவுடன் பயன்படுத்தி போதைக்காகவும் பயன்படுத்துவர்.
# மும்பை பெண்கள் சர்வதேச திரைப்பட விழா

**மும்பை பெண்கள் சர்வதேச திரைப்பட விழா** (*Mumbai Women's International Film Festival*) என்பது இந்திய நாட்டின் மகாராட்டிரா மாநிலத்தின் மும்பை மாநகராட்சியில் ஆண்டுதோறும் நடத்தப்படும் திரைப்பட விழாவாகும். இவ்விழாவில் பெண் இயக்குநர்கள் மற்றும் பெண் தொழில்நுட்ப வல்லுநர்கள் நடித்த திரைப்படங்கள், ஆசியா கண்டத்தின் குறிப்பிடத்தக்க திரைப்பட விழாக்களில் ஒன்றாகும்.  
இவ்விழாவானது ஓக்குலசு கிரியேசன்சு என்ற நிறுவனத்தினால் ஏற்பாடு செய்யப்பட்டது. இந்நிறுவனம் டால்பின்சு ஊடாடும் அறிவியல் நிறுவனத்தின் ஒரு பிரிவாகும். மேலும் இளம் ஊடக வல்லுநர்கள் மற்றும் தொழில்முனைவோர் குழுவால் நடத்தப்படுகிறது. மும்பை சர்வதேச குறும்பட விழா (*Mumbai International Short Film Festival*) 2012 ஆம் ஆண்டு ஏற்பாடு செய்யப்பட்டது.
# மும்பை பெண்கள் சர்வதேச திரைப்பட விழா

## வரலாறு

மும்பை சர்வதேச குறும்பட விழாவின் முதல் பதிப்பு 2013 ஆம் ஆண்டு அக்டோபர் மாதம் 8 ஆம் தேதி முதல் 14 ஆம் தேதி வரை மும்பையில் நடைபெற்றது. இவ்விழாவின் முதல் பதிப்பில், திருவிழா சுமார் 450 திரைப்படங்களைப் பெற்றது. அதில் இருந்து சுமார் 250 படங்கள் மும்பையின் வெவ்வேறு திரையரங்குகளில் திரையிடப்பட்டன. குறும்படங்கள், ஆவணத் திரைப்படங்கள், பொதுச் சேவை அறிவிப்பு திரைப்படங்கள், சிறப்புத் திரைப்படங்கள், உலக சினிபசுடர் திரைப்படங்கள், வேர்ல்ட் பனோரமா திரைப்படங்கள் மற்றும் வேர்ல்ட் பிரீமியர் திரைப்படங்கள் என 7 பிரிவுகளில் இந்த விழாவில் படைப்பாற்றல் உள்ளவர்களின் படைப்புகளை காட்சிப்படுத்தவும், அவர்களுக்கு ஒரு தளத்தை வழங்கவும் ஏற்பாடு செய்யப்பட்டது. இவ்விழாவில் இந்தியாவின் முதல் பெண் இயக்குனரின் பெயரில் முதல் 'பாத்மா பேகம்' விருதை அறிமுகப்படுத்தினர். இவ்விழாவில் வழக்கமான சிவப்பு கம்பள விழாவிற்கு பதிலாக 'பிங்க் கார்பெட்' விழாவை அறிமுகப்படுத்தினர்.  
மும்பை சர்வதேச குறும்பட விழா 2013 ஆம் ஆண்டில் கௌரி சிண்டே இயக்குநரின் ' இங்கிலீசு விங்கிலீசு ' உள்ளிட்ட சிறந்த பாலிவுட் பெண் இயக்குநர்களின் படங்களை திரையிட்டனர். *சோயா அக்தர் இயக்குநரின்* 'உங்களுக்கு இரண்டாவது முறையாக வாழ்க்கை கிடைக்கவில்லை' என்ற திரைப்படமும், *பரா கானின்* *ஓம் சாந்தி ஓம்* ; கிரன் ராவ் எழுதிய *தோபிகாட்,* ரீமா காக்டியின் *தலா*சு மற்றும் நந்திதா தாசின் *பிராக் போன்ற திரைப்படங்கள் திரையிடப்பட்டன* . இவ்விழாவின் தொடக்கத்தில் இருந்தே திருவிழா அதன் முயற்சிகளுக்கு நிறைய பாராட்டுகளைப் பெற்றது. இந்தியாவின் மிகப்பெரிய பெண்கள் திரைப்பட விழாவாக இவ்விழா கருதப்பட்டது. விழாவில் நடிகர் - இயக்குநர் நந்திதா தாசு, நடன இயக்குநர் சரோசு கான், பாடகி சிபானி காசியப், இயக்குநர் ரீமா காக்டி மற்றும் சபான் ஆசுமி ஆகியோர் கவுரவிக்கப்பட்டனர். இந்த விழாவில் எழுத்தாளர் கமலேசு பாண்டே, நடிகர் நவாசுதீன் சித்திகி, எழுத்தாளர் மற்றும் நடிகர் பியூசு மிசுரா, இயக்குநர் அலங்கிரிதா ஸ்ரீவசுதவா மற்றும் இயக்குநர் பர்னாலி ரே சுக்லா போன்ற தொழில் வல்லுநர்களால் சினிமாவின் பல்வேறு தலைப்புகளில் மாசுடர் கிளாசு மற்றும் ஊடாடும் அமர்வும் நடத்தப்பட்டது.  
இரண்டாவது மும்பை மகளிர் சர்வதேச திரைப்பட விழா மும்பையில் 67 ஆண்டுகள் பழமையான வரலாற்று இடமான லிபர்ட்டி சினிமாவில் 2014 ஆம் ஆண்டு டிசம்பர் மாதம் 6 ஆம் தேதி முதல் 13 ஆம் தேதி வரை நடைபெற்றது.
# மும்பை பெண்கள் சர்வதேச திரைப்பட விழா

## சிறப்பம்சங்கள்

விழாவில் திறந்தவெளி திரையிடல், திரைப்பட மாநாடு, நெட்வொர்க்கிங் பார்ட்டிகள், கருத்தரங்குகள் மற்றும் சினிமாவின் முக்கிய தலைப்புகளில் ஊடாடும் அமர்வுகள் நடத்தப்பட்டன. மேலும் இந்தத் திருவிழா முக்கியமாக திரைப்படத் தயாரிப்பில் பெண்களை மையமாகக் கொண்டது ஆகும்.  
மும்பை மகளிர் சர்வதேச திரைப்பட விழா இதன் முதல் பதிப்பில் 'பொதுச் சேவை அறிவிப்பு திரைப்படங்கள்','முற்றிலும் பெண்களுக்கான கருப்பொருளை அடிப்படையாகக் கொண்ட திரைப்படங்கள்' மற்றும் 'சமூக பிரச்சாரம் கொண்ட திரைப்படங்களை அடிப்படையாகக் கொண்டிருந்தது. பெண்களுக்கும் நகரத்திற்கும் இடையிலான பிணைப்பை சித்தரிக்கும் திரைப்படங்களை காட்சிப்படுத்த 'பெண்களுக்கான நகரம்' - 'மும்பை' என்ற தலைப்பினை அடிப்படையாகக் கொண்டிருந்தது.
# ஆரத்தி அங்கலிகர் திகேகர்

**ஆரத்தி அங்கலிகர் திகேகர்** ( *Arati Ankalikar Tikekar* ) (பிறப்பு: ஜனவரி 27, 1963) ஓர் இந்திய பாரம்பரிய இசைப் பாடகர் ஆவார். இவர் பெரும்பாலும் மராத்தி, கொங்கணி மற்றும் பாலிவுட் திரைப்படத் துறையில் பல புகழ் பெற்ற பாடல்களைப் பாடியுள்ளார். மேலும் இவர் ஆக்ரா மற்றும் குவாலியர் மற்றும் செய்ப்பூர் பாணியில் பாடுவதற்கு பெயர் பெற்றவர். சிறந்த பெண் பின்னணிப் பாடகிக்கான இரண்டு முறை தேசிய திரைப்பட விருதுகளைப் பெற்றுள்ளார். இவர் சங்கீத நாடக அகாடமி விருதையும் பெற்றுள்ளார்.  
பல ஒலிவடிவ இசைத்தட்டுகளை பதிவு செய்வதன் மூலம் அங்கலிகர் திகேகர் அறியப்படுகிறார். சியாம் பெனகலின் *சர்தாரி பேகம்* திரைப்படத்தின் முக்கிய பின்னணி பாடகியாக இருந்தார். இவர் *தேஜோமாய் நட்பிரம்*, *ராக்-ரங்*, மற்றும் *அந்தர்நாத்*, *தே தாக்கா*, *சாவ்லீ* மற்றும் ஹிட் *சர்தாரி பேகம்*, *ஏக் ஹசராச்சி நோட்* ஆகிய திரைப்படங்களுக்கான பின்னணிப் பாடல் தொகுப்புகளுக்காக அறியப்படுகிறார். இருபதுகளின் நடுப்பகுதியில் இருக்கும் இவரது மகள் சுவாநந்தி திகேகரும் ஒரு நடிகை ஆவார். பிரபல இந்துஸ்தானி சங்கீத பாடகர் பத்மவிபூஷன் கிஷோரி அமோன்கர் இவரது குரு ஆவார்.
# ஆரத்தி அங்கலிகர் திகேகர்

## குடும்பம்

ஆரத்தி அங்கலிகர் திகேகர், ஜனவரி 27, 1963 அன்று பிஜாப்பூரில் பிறந்தார். இவர் இந்தியத் திரைப்பட நடிகரான உதய் திகேகர் என்பவரை மணந்தார். இவரது மகள் சுவநந்தி திகேகரும் ஒரு பிரபலமான மராத்தி தொலைக்காட்சி மற்றும் நாடக நடிகை ஆவார்.
# ஆரத்தி அங்கலிகர் திகேகர்

## தொலைக்காட்சி தோற்றங்கள்

தொலைக்காட்சி நேர்காணல்கள், உண்மை நிகழ்ச்சிகள் மற்றும் பல இசை நிகழ்ச்சிகளில் விருந்தினர் நடுவராக அங்கலிகர் திகேகர் தோன்றியுள்ளார்.
# ஆரத்தி அங்கலிகர் திகேகர்

## நிகழ்ச்சிகள்

இராக-மாலா இசைச் சங்கத்திற்காக 2019 இல் கனடாவின் தொராண்டோவில் உள்ள ஆகா கான் அருங்காட்சியகம் உட்பட, உலகெங்கிலும் உள்ள மதிப்புமிக்க இடங்களில் அங்கலிகர் திகேகர் இசை நிகழ்ச்சிகளை நடத்தியுள்ளார்.
# ஆரத்தி அங்கலிகர் திகேகர்

## சாதனைகள் மற்றும் விருதுகள்

2006 ஆம் ஆண்டிற்கான பாரம்பரிய பாடகரின் வாழ்க்கையை அடிப்படையாகக் கொண்ட *ஆண்டர்நாடு* என்ற கொங்கணி திரைப்படத்திற்காக சிறந்த பெண் பின்னணிப் பாடகிக்கான தனது முதல் தேசிய திரைப்பட விருதை]] அங்கலிகர் திகேகர் பெற்றுள்ளார்.  
மராத்தித் திரைப்படமான *தே தக்காவுக்காக* இவர் மகாராட்டிர மாநில திரைப்பட விருதுகளைப் பெற்றார். பின்னர், 2013 இல், *சம்ஹிதா*என்ற மராத்தித் திரைப்படத்தில் இரண்டாவது முறையாக சிறந்த பெண் பின்னணிப் பாடகிக்கான தேசிய திரைப்பட விருதைப் பெற்றார்.
# நரம்புக் கருவி

**நரம்புக்கருவிகள்** என்பது ஒரு கலைஞர் இசைக்கும்போது அல்லது ஏதேனும் ஒரு வகையில் சரங்கள் அல்லது நரம்புகள் அதிர்வுறும் பொது ஒலியை உருவாக்கும் இசைக்கருவிகளாகும். இசைக்கலைஞர்கள் சில இசைக்கருவிகளை தங்கள் விரல்களால் அல்லது ஒரு கருவி துணை கொண்டு சரங்களைப் பறிப்பதன் மூலமும், லேசான மர சுத்தியலால் சரங்களை அடிப்பதன் மூலமும் அல்லது வில் மூலம் சரங்களைத் தேய்ப்பதன் மூலமும் இசைக்கிறார்கள். சில விசைப்பலகை கருவிகளில், இசைக்கலைஞர் சரத்தைப் பறிக்கும் விசையை அழுத்துகிறார். மற்ற இசைக்கருவிகள் சரத்தைத் தாக்குவதன் மூலம் ஒலியை உருவாக்குகின்றன.
# நரம்புக் கருவி

## வகைகள்

நரம்புக்கருவிகள் நான்கு வகைப்படும்:
- குழாய் உடன் இணைக்கப்பட்ட இசை வில் கொண்டவை
- முகப்பு மற்றும் ஒலிபலகையை இணைக்கும் குறுக்குப்பட்டை மூலமாக சரங்களைக் இயக்கப்படுபவை
- இரண்டு கைகளைக் கொண்டு, அவைகளை இணைக்கும் குறுக்குப்பட்டை மற்றும் ஒலிப்பலகை இடையில் சரங்களைக் கொண்டவை
- ஒலிப்பலகைக்கு செங்குத்தாக சரங்களைக் கொண்டவை